Arthur Boka

**Etienne Arthur Boka** (lahir 2 April 1983 di Abidjan) merupakan pemain bola sepak profesional Ivory Coast yang bermain untuk kelab Sepanyol, Málaga CF dan pasukan kebangsaan Ivory Coast sebagai pertahanan.

Dia merupakan ahli skuad Côte d'Ivoire di dua edisi Piala Dunia FIFA dan lima Piala Negara-Negara Afrika diantara 2006 sehingga 2013. 

## Karier

### Karier kelab
Seperti kebanyakan pemain yang berjaya dari Côte d'Ivoire, dia memulakan kariernya bersama kelab tanah air, ASEC Abidjan, selepas datang dari pasukan belia mereka yang terkenal, yang juga telah menghasilkan pemain-pemain seperti Kolo Touré, Emmanuel Eboué, dan Aruna Dindane. Dia menyertai kelab itu selepas berjalan dari ibu negara Côte d'Ivoire, Abidjan dan meminta untuk menjalani ujian percubaan. Selepas menamatkan pengajian di akademi itu, dia berpindah ke kelab Belgium, K.S.K. Beveren pada tahun 2002, dimana aksi cemerlangnya membolehkan dia berpindah ke kelab Ligue 1, RC Strasbourg di Perancis pada musim 2004–05. Dia terus beraksi cemerlang di Strasbourg, tetapi susulan penyingkiran mereka pada akhir musim 2005–06, dia meninggalkan kelab itu untuk menyertai kelab Jerman, VfB Stuttgart. Dia diberi gelaran "Roberto Carlos Afrika". Pada musim 2006–07, Boka memenangi kejuaraan Bundesliga bersama VfB Stuttgart.

Pada 14 Januari 2009, dia melanjutkan kontraknya bersama VfB Stuttgart sehingga musim panas tahun 2012.

Pada 30 Mei 2012, Boka menandatangani kontrak baru satu tahun dengan pilihan untuk menyambung setahun lagi bersama VfB Stuttgart. Boka kebiasaannya bermain sebagai pertahanan kiri, tetapi pada pertengahan musim Bundesliga 2012–13 dia mula bermain sebagai pemain tengah pertahanan.

Pada 1 Mei 2014, Boka bersetuju untuk berpindah ke kelab La Liga, Málaga CF, menandatangani perjanjian dua tahun dengan kelab Andalusia itu. Dia membuat penampilan sulungnya pada 29 Ogos, ketika kekalahan 0–3 kepada Valencia CF.

### Karier antarabangsa
Dia telah membuat 72 penampilan untuk pasukan kebangsaan Ivory Coast, menjaringkan satu gol, dan dipanggil untuk Piala Dunia 2006, dimana dia bermain ketiga-tiga perlawanan peringkat kumpulan untuk mereka. Dia beraksi cemerlang dan berjaya membuat satu bantuan gol. Dia juga dipanggil untuk Piala Dunia 2010, dimana dia bermain dalam perlawanan terakhir peringkat kumpulan menentang Korea Utara dimana dia membuat dua bantuan gol.

Dia mewakili Côte d'Ivoire ketika Piala Negara-Negara Afrika 2006 dan juga berada dalam skuad mereka ketika Piala Negara-Negara Afrika 2008 di Ghana. Boka juga dipanggil untuk Piala Negara-Negara Afrika 2010, Piala Negara-Negara Afrika 2012 dan Piala Negara-Negara Afrika 2013. Bersama Côte d'Ivoire, Boka layak ke perlawanan akhir Piala Negara-Negara Afrika pada tahun 2006 dan 2012, dimana mereka tewas menerusi penalti dalam kedua-dua edisi.

## Statistik karier

## Kejayaan
; K.S.K. Beveren
* Piala Belgium naib-juara: 2003–04
; RC Strasbourg
* Piala Liga juara: 2005
; VfB Stuttgart
* Bundesliga juara: 2006–07
* DFB-Pokal naib-juara: 2006–07, 2012–13
; Côte d'Ivoire
* Piala Negara-Negara Afrika naib-juara: 2006, 2010

## Rujukan

## Pautan luar
* 
* Profil di l'Equipe 
* Profil di Sky Sports
* Profil di Eurosport
* Profil di ESPN
*